text: Eliteklasser får en chance
  12 oktober 2010 kl. 16.43
  Det ser nu ud til at sports-klasserne i folkeskolerne får lov at overleve.
  Det så ellers sort ud for sports-eliteklassen på Vestervangsskolen i Esbjerg, da den for få uger siden blev erklæret ulovlig. Man må ikke klasse-opdele i folkeskolen, lød beskeden.
   
  Dermed stod stribevis af lignende eliteklasser i landsdelen til at skulle nedlægges. Eliteklasser er for de største talenter inden for forskellige sportsgrene.
  I dag fik flere eliteklasser foretræde for en række uddannelsesordførere på Christiansborg, og der tegner sig nu et flertal - med undervisningsministeren i spidsen - for at lave loven om. Socialdemokraterne er også med.
  